Abubuwan da suka shafi muhalli a Turkmenistan sun fi fitowa fili a wurare uku masu mahimmanci: kwararowar hamada, bushewar Tekun Aral, da Kuka gurbacewar sinadarai. Dukkan wadannan yankuna uku suna da alaka kai tsaye da ayyukan noma a kasar. Hamadar Sahara ce kawai a Afirka ke da yawan hamada fiye da na hamadar tsakiyar Asiya. Sannan Kuma Daga cikin waɗannan, Hamadar Karakum da Hamadar Kyzyl Kum a Turkmenistan suna girma da ɗaruruwan kadada a kowace shekara. Waɗannan sharuɗɗan suna ci gaba da kasancewa saboda rashin ingantaccen aikin noma da tsarin kiwo, wanda ya haifar da salinization na ƙasa tare da kawar da tsire-tsire na ƙasa bi da bi. Hanyoyin ban ruwa marasa inganci akan Amu Darya suma suna taimakawa wajen ci gaba da bushewar Tekun Aral. Lardin Daşoguz ya fi fuskantar matsaloli sakamakon bushewar. Ingancin ruwan sha ya ragu, Kuma matakan ƙwayoyin cuta a cikin ruwa sun ƙaru, kuma adadin mace-macen jarirai, ciwon hanta, da rashin lafiya sun ƙaru. Yawan amfani da taki akan auduga da sauran amfanin gona, da kuma amfani da magungunan kashe qwari irin su DDT na haifar da babbar matsalar gurbacewar sinadarai.